
Parlamentul României

Camera Deputaţilor
Comisia pentru apărare, ordine                                        Bucureşti, 15.06.2004                                                                                  

publică şi siguranţă naţională                                           P.L.X - 371/2004
Nr.32/392/2004

RAPORT

asupra proiectului de Lege privind organizarea şi funcţionarea poliţiei judiciare

1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură de urgenţă, cu proiectul de Lege privind organizarea şi funcţionarea poliţiei judiciare, trimis cu adresa nr. P.L.X- 371 din 14 iunie 2004  şi înregistrat sub nr.32/392 din 15 iunie 2004.

Consiliul Legislativ, cu nr. 955/02.06.2004, a avizat favorabil, acest proiect de lege, cu unele observaţii şi propuneri.

Proiectul de Lege are ca obiect de reglementare organizarea şi funcţionarea poliţiei judiciare în cadrul structurilor specializate ale Ministerului Administraţiei şi Internelor.

2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.

Potrivit art. 51 şi 52 din Regulamentul Camerei Deputaţilor, la lucrările comisiei a participat, în calitate de invitat, domnul secretar de stat Mircea Alexandru, Ministru pentru Relaţia cu Parlamentul din Ministerul Administraţiei şi Internelor.

3. La lucrări au fost prezenţi un număr de 18 deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 15 iunie 2004, cu unanimitate de voturi pentru, comisia a hotărât să supună proiectul de Lege privind organizarea şi funcţionarea poliţiei judiciare, Plenului Camerei Deputaţilor spre dezbatere şi adoptare, în forma prezentată de Guvern.
VICEPREŞEDINTE,

Marcu TUDOR

Red. consult. Roxana Rus 

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind organizarea şi funcţionarea poliţiei judiciare, trimis cu adresa nr. P.L.X- 371 din 14 iunie 2004 şi înregistrat cu nr.32/392 din 15 iunie 2004.


În raport de obiectul şi conţinutul său, proiectul de lege face parte din categoria legilor organice.

VICEPREŞEDINTE,

Marcu TUDOR

